คิโน (วงดนตรี)

คิโน  เป็นวงดนตรีร็อคสัญชาติโซเวียตซึ่งก่อตั้งขึ้นในเมืองเลนินกราดเมื่อปี ค.ศ. 1982 วงคิโนถือเป็นวงร็อคที่ยิ่งใหญ่ที่สุดวงหนึ่งในประวัติศาสตร์ดนตรีรัสเซีย ผู้ร่วมก่อตั้งและเป็นหัวหน้าวงคือวิกเตอร์ ซอย ซึ่งเป็นผู้แต่งเพลงและเนื้อเพลงเกือบทุกเพลงของวง ตลอดระยะเวลา 8 ปีที่ผ่านมา วงคิโนปล่อยเพลงมากกว่า 90 เพลงจากสตูดิโอ 7 อัลบั้ม รวมทั้งปล่อยผลงานรวมเพลงและอัลบั้มแสดงสดอีกสองถึงสามชุด เพลงของวงยังเผยแพร่อย่างกว้างขวางในรูปแบบของแผ่น Bootleg ในสมัยที่สหภาพโซเวียตยังเคร่งครัดเรื่องการกำจัดหรือเซนเซอร์สื่ออยู่ วิกเตอร์ ซอย เสียชีวิตด้วยอุบัติเหตุทางรถยนต์ในปี ค.ศ. 1990 ไม่นานหลังจากที่เขาเสียชีวิต ทางวงก็ประกาศแยกวงหลังจากปล่อยอัลบั้มที่ (หรืออัลบั้มสีดำ) ซึ่งประกอบด้วยเพลงที่วิกเตอร์ ซอย และวงกำลังจัดทำในช่วงหลายเดือนก่อนการเสียชีวิตของวิกเตอร์ ซอย
ในปี ค.ศ. 2019 วงได้ประกาศการรวมตัวอีกครั้งพร้อมกับคอนเสิร์ตที่วางแผนไว้ในช่วงฤดูใบไม้ร่วงปี ค.ศ. 2020 เป็นครั้งแรกในรอบ 30 ปี อย่างไรก็ตาม ภายหลังพวกเขาถูกเลื่อนออกไปเป็นปี ค.ศ. 2021 เนื่องจากการระบาดทั่วของโควิด-19
ประวัติ.
ช่วงก่อตั้งวงKino.
วงคิโนก่อตั้งขึ้นในปี 1981 โดยสมาชิกของสองกลุ่มก่อนหน้านี้จากเลนินกราด (ปัจจุบันคือเซนต์ปีเตอร์สเบิร์ก) กลุ่ม Palata No. 6 และ Piligrimy ในตอนแรกพวกเขาเรียกตัวเองว่า Garin i giperboloidy  ตามนวนิยายของอเล็กซี่ ตอลสตอย เรื่อง The Hyperboloid of Engineer Garin ช่วงตั้งวงประกอบด้วยวิกเตอร์ซอย มือกีตาร์อเล็กซี่ ไรบิน และมือกลองโอเล็ก วาลินสกี้ พวกเขาเริ่มซ้อม แต่วาลินสกี้ถูกเกณฑ์ทหารและต้องออกจากวงไปก่อน ในฤดูใบไม้ผลิปี 1982 พวกเขาเริ่มแสดงที่เลนินร็อคคลับและได้พบกับนักดนตรีใต้ดินผู้มีอิทธิพล บอริส เกรเบนชิคอฟ ในช่วงเวลานี้เองที่พวกเขาเปลี่ยนชื่อวงเป็นคิโน  ชื่อนี้ถูกเลือกเพราะถือว่าสั้นและสมาชิกในวงก็ภูมิใจที่มีเพียงสองพยางค์และง่ายต่อการออกเสียงโดยผู้พูดทั่วโลก วิกเตอร์และไรบินได้กล่าวในภายหลังว่าพวกเขามีความคิดสำหรับชื่อนี้หลังจากเห็นป้ายโรงหนัง
อัลบั้ม "45" และจุดเริ่มต้นของวง.
Kino ออกอัลบั้มเปิดตัว "45" ในปี 1982 เนื่องจากวงมีสมาชิกเพียงสองคน ซึ่งมี Grebenshchikov กับตัววิกเตอร์ ซอย จึงแนะนำให้สมาชิกของวงอควาเรียมช่วยวงคิโนในการบันทึกอัลบั้ม ซึ่งรวมถึงนักเล่นเชลโล Vsevolod Gakkel, นักเป่าขลุ่ย Andrei Romanov [] และมือเบส Mikhail Faynshteyn-Vasilyev [] เนื่องจากตอนนั้นพวกเขาไม่มีมือกลอง พวกเขาจึงใช้เครื่องตีกลองในการสร้างเสียงกลองขึ้นมา การจัดเรียงที่เรียบง่ายนี้ทำให้อัลบั้มดูมีชีวิตชีวาและสดใส ในเชิงเนื้อเพลง มีลักษณะคล้ายกับดนตรีกวีของสหภาพโซเวียตในยุคก่อน ๆ ในเรื่องความโรแมนติกของชีวิตในเมืองและการใช้ภาษากวี อัลบั้มประกอบด้วยเพลงสิบสามเพลงและมีชื่อว่า "45" ตามความยาวของเพลง (ในนาที) ความนิยมของกลุ่มค่อนข้างจำกัดในขณะนั้น ดังนั้นอัลบั้มจึงไม่ถือว่าประสบความสำเร็จมากนัก ซอยระบุในภายหลังว่าบันทึกออกมาอย่างคุณภาพต่ำและเขาควรจะบันทึกมันแตกต่างออกไป
แนวการเล่น.
แนวเพลงของคิโนมักถูกอธิบายว่าเป็นแนวโพสต์พังก์ และนิวเวฟ เพลงของคิโนทั้งหมดเขียนโดยวิกเตอร์ ซอย หัวหน้าวง เนื้อเพลงของเขาโดดเด่นด้วยความเรียบง่ายแบบบทกวี แนวคิดเรื่องเสรีภาพปรากฏอยู่ (ในเพลงหนึ่งที่มีชื่อว่า "Mother Anarchy") แต่โดยรวมแล้ว ข้อความของวงถึงสาธารณชนไม่ได้เกี่ยวข้องกับการเมืองโดยตรง เพลงของพวกเขาส่วนใหญ่เน้นไปที่การต่อสู้ดิ้นรนในชีวิตของมนุษย์และเกี่ยวข้องกับความรัก สงคราม และการแสวงหาเสรีภาพ เมื่อถูกถามถึงประเด็นทางสังคมและการเมืองในเพลงของเขา ซอยกล่าวว่าเพลงของเขาเป็นงานศิลปะ และเขาไม่ต้องการที่จะเกี่ยวข้องกับงานด้านสื่อสารมวลชน
มรดกต่อคนรุ่นหลัง.
คิโนเป็นหนึ่งในวงดนตรีร็อคของรัสเซียวงแรก ๆ ที่มีอิทธิพลต่อวงดนตรีรุ่นหลัง ๆ อย่างมาก เมื่อวันที่ 31 ธันวาคม ค.ศ. 1999 Nashe Radio สถานีวิทยุเพลงร็อคของรัสเซียได้ประกาศรายชื่อเพลงร็อครัสเซีย 100 อันดับแรกของศตวรรษที่ 20 โดยอิงจากคะแนนโหวตของผู้ฟัง คิโยมิเพลงอยู่ในรายชื่อมากถึง 10 เพลง ซึ่งมากกว่าวงดนตรีอื่น ๆ และ "กรุปปา โกรวี" ของพวกเขาก็คว้าอันดับหนึ่ง หนังสือพิมพ์ Komsomolskaya Pravda ของรัสเซียจัดอันดับให้คิโนเป็นวงดนตรีรัสเซียที่มีอิทธิพลมากเป็นอันดับสอง (รองจาก Alisa) นอกจากนี้ "Gruppa Krovi" ยังถูกจัดอันดับให้เป็น 1 ใน 40 เพลงที่เปลี่ยนแปลงโลกในนิตยสาร "โรลลิงสโตน" ฉบับภาษารัสเซียเมื่อปี ค.ศ. 2007